अब वीडियो निगरानी में होंगी रेव पार्टियां  
पुणे एवं आसपास के इलाकों में रेव पार्टी के बढ़ते प्रचलन को देखते हुए पुलिस कई दिशानिर्देश जारी करेगी, जिसमें रिसॉर्ट एवं फार्महाउस में रेव पार्टियों की वीडियाग्राफी भी शामिल है।
नगर एवं आसपास के इलाकों में रेव पार्टी के बढ़ते प्रचलन को देखते हुए पुलिस कई दिशानिर्देश जारी करेगी, जिसमें रिसॉर्ट एवं फार्महाउस में रेव पार्टियों की वीडियाग्राफी भी शामिल है।  पुणे ग्रामीण पुलिस के एक प्रवक्ता ने कहा कि पार्टी आयोजकों को अब अतिथियों के नाम पते एवं उनका मोबाइल नंबर भी देना होगा। इसके अलावा सीसीटीवी कैमरा और शुरू से लेकर अंत तक पार्टी की वीडियो शूटिंग करनी होगी।  दिशानिर्देश में कॉलेज जाने वाले छात्रों के लिए भी नसीहत होगी कि उनके तयशुदा समारोह के दौरान संस्थान के प्रतिनिधि भी उपस्थित रहें। कभी महाराष्ट्र की सांस्कृतिक राजधानी रहे पुणे देर रात तक रेव पार्टियों के लिए खबरों में है और इसमें युवा आईटी पेशेवर और कॉलेज के युवक शामिल होते हैं, जो नशीली दवाओं और शराब का सेवन करते हैं।